9 
Medlemsantallet har holdt sig paa 80—100, en enkelt 
Gang efter en energisk Hvervning af nye Medlemmer har 
det været oppe paa 110, men da de fleste af de nye til- 
komne Medlemmer kun blev 1 Aar i Foreningen, kan de 
næsten ikke regnes for at have været virkelige Medlemmer. 
Af større Begivenheder maa nævnes følgende: 
Ved ekstraordinær Generalforsamling d. 23. Januar 1895: 
»Formanden foreslog en Forhøjelse af Kontingentet under . 
Henvisning til, at han ikke saa sig i Stand til at yde For- 
eningen fri Lokale". Det vedtoges at forhøje Kontingentet 
til 4 Kr. aarlig og at „yde 100 Kr. til Husleje for Aar 1895” 
til Formanden, hvilket sidste derefter blev til Regel, saa- 
længe Foreningen havde Lokale hos ham. 
I 1896 fik Foreningen Løfte om et Tilskud af 300 Kr. 
om Aaret i 3 Aar af det Classenske Fideicommis, og her- 
ved aabnedes Muligheden for en Fortsættelse af Tidsskriftet 
efter Dr. Meinerts Fratræden som Redaktør (se nærmere 
herom under Omtalen af Tidsskriftet). 
Ved en Generalforsamling d. 8. Oktbr. 1902 blev der 
valgt en Kommission bestaaende af Schlick, Hauschild 
og Wielandt til Revision,af Lovene. Denne Kommissions 
Forslag fremlagdes ved en ekstraordinær Generalforsamling 
d. 4. Marts 1903, og efter en meget livlig Debat paa denne 
og yderligere to ekstraordinære Generalforsamlinger frem- 
kom de nye Love, der traadte i Kraft d. 1. Juli 1903. 
Med Sæsonen 1907—08 indvarsledes en ny Æra i For- 
eningens Historie, forsaavidt en fuldstændig Ændring i Be- 
styrelsen blev gennemført. Dette kom som en selvfølgelig Sag, 
der maatte komme engang. Schlick havde jo faktisk været 
Foreningens hele Bestyrelse gennem dens snart forløbne 
40 første Leveaar, og skønt han var saavel legemlig som 
aandelig usvækket, var denne Form for Bestyrelse ikke mere 
tidssvarende for en saa stor Forening, og der kunde jo ikke 
ventes, til han en Dag, tidligere eller senere, maatte falde fra. 
Ved et Møde, hvortil 25 af Foreningens ældre Medlemmer 
var indbudt (der mødte dog kun 16), blev Spørgsmaalet 
